'सैंडल लेने को मायावती ने भेजा था मुंबई को जेट'  
मायावती ने अपने लिए ख़ास किस्म के सैंडल मंगवाने के लिए मुंबई एक प्राइवेट जेट विमान भेजा था। विकिलीक्स ने ये नया ख़ुलासा किया है।
दलितों की नेता मायावती ने अपने लिए ख़ास किस्म के सैंडल मंगवाने के लिए मुंबई एक प्राइवेट जेट विमान भेजा था। मायावती को लेकर विकिलीक्स ने ये नया ख़ुलासा किया है।   विकीलीक्स के मुताबिक मायावती के सिर्फ एक जोड़ी जूते लाने के लिए उनका प्राइवेट जेट मुंबई तक गया।    इतना ही नहीं, विकिलीक्स में लीक हुए अमेरिकी केबल्स के मुताबिक मायावती बहुत अहंकारी हैं और प्रधानमंत्री बनने के लिए बेताब हैं। इन केबल्स में कहा गया है कि उनके चापलूस उनके जन्मदिन पर उन्हें केक खिलाने की होड़ में लगे दिखते हैं। इसके अलावा उनके लिए खाना बनाने के लिए कई विशेष कुक रखे गए हैं जो उनके खाने से पहले खाने का परीक्षण भी करते हैं।